# Club Balonmano Granollers

El Club Balonmano Granollers (familiarment anomenat BM Granollers) és un club d'handbol de la ciutat de Granollers. És un dels clubs històrics de l'handbol a nivell català i estatal.

## Història

Va ser fundat l'any 1944. Des dels seus inicis, el club aconseguí ràpidament un gran nivell competitiu, tant a la modalitat d'handbol a 11 jugadors com a la d'handbol a 7 (que fou introduït per primer cop a Espanya a la ciutat de Granollers). Ha jugat gairebé totes les temporades a la màxima categoria de l'handbol espanyol i és un dels clubs amb més títols al seu palmarès, essent considerat un referent dins d'aquest esport. L'any 1959 fou el primer club de l'estat a participar en una competició europea i el seu major èxit internacional fou la Recopa d'Europa d'handbol de 1976, primer títol europeu d'un club espanyol d'handbol.
Gràcies a aquesta tradició, Granollers va convertir-se en subseu olímpica d'handbol als Jocs Olímpics de Barcelona'92. El Palau d'Esports de Granollers, pista de joc de l'equip, va ser construït amb motiu d'aquell esdeveniment i, posteriorment, també ha acollit el Mundial d'handbol masculí 2013 i el Mundial d'handbol femení 2021.
Un dels trets característics és l'aposta per la formació i el planter, cosa que li ha permès promoure un gran nombre de jugadors i tècnics de primer nivell internacional.
El primer equip femení del BM Granollers data de l'any 1967. En els darrers anys, a més, ha incrementat significativament el nombre d'equips femenins al planter i el l'equip femení sènior ha assolit diversos ascensos de categoria. Des de la temporada 2014/2015 té el primer equip masculí i femení a la màxima categoria de l'handbol espanyol. A més, l'equip femení ha assolit posicions europees i ha disputat la Challenge Cup, per primera vegada, a la temporada 2019/2020.
El Govern de la Generalitat de Catalunya li va concedir la Creu de Sant Jordi l'11 d'abril de 2017.

## Símbols
### Escut

El disseny definitiu de l'escut es va encarregar a l'artista local Amador Garrell i Soto. Prenent com a model un escut asimètric d'origen germànic, es van introduir els símbols de la gralla, inclòs a l'escut de la ciutat de Granollers; les quatre barres vermelles sobre fons daurat, de la bandera catalana; i la figura d'un jugador d'handbol llençant una pilota a porteria, que imitava la figura d'un dels jugadors del club que apareixia en una fotografia de l'època.

### Uniforme

Des dels inicis el Club Balonmano Granollers va adoptar els colors blau i blanc, perquè eren els que utilitzava el Frente de Juventudes de Granollers. A la dècada de 1980, després d'una greu crisi econòmica, el club va aconseguir el patrocini de l'empresa Cacaolat, cosa que va fer que l'uniforme agafés els colors de les ampolles del batut de Cacaolat: groc i marró. Quan va finalitzar aquest patrocini, l'uniforme va tornar als colors blanc i blau tradicionals, amb la introducció de lleugers canvis en el disseny, com la introducció del color vermell.
| 1944−1985 | 1985−1991 | 1991−2001 | 2001− |

### Himne

Lletra de l'himne del club:
    Amb braó, dinàmics i optimistes,
    ferma voluntat i decidits,
    fem de l'esport una gran fal·lera,
    per augmentar els èxits conquerits.
    No decau gens, no decau el nostre ànim,
    ni és indecís sinó és nostra la victòria
    i tots lluitem amb anhel i entusiasme
    i a Granollers podrem dur dies de glòria.
    Aquesta és la gran consigna
    i així la cantem tots pels carrers,
    jugadors, siguem entusiastes,
    del balón a mano Granollers.
Aquest himne va ser escrit durant la dècada de 1940. L'autor de la lletra i la música va ser Joan Coll, a petició del club. Va ser recuperat el primer de març de 1994 per a la commemoració del cinquantè aniversari del club en un festival musical realitzat al Cercle Cultural de La Caixa de Pensions. Es va encarregar d'interpretar-lo la Coral Polifònica de Granollers sota la direcció del mestre Agustí Vidal.

### Bandera

Va ser creada l'any 1954 per a la celebració del 10è aniversari del club. Va ser confeccionada per l'artista local Teresa Bassa. La bandera era un treball de brodat. S'utilitzava a tots els actes públics de l'entitat, inclosa la Festa Major, i la Fira i Festes de l'Ascensió.

### Camps de joc

* 1944-59: Camp Municipal de Futbol
Camp de futbol de l'equip local, el Esport Club Granollers, al carrer Girona. Aquest camp va ser testimoni dels èxits del BM Granollers a la modalitat d'handbol amb onze jugadors, fins que aquesta modalitat es va abandonar i es va substituir per la modalitat de set jugadors.
* 1955-60: Pavelló d'Esports
       Inauguració: 26 d'agost de 1955
       Última remodelació: 1984
       Demolició: 2006
Pista descoberta amb terra de terratzo, coneguda popularment com la pista del carrer Tetuan. Tenia les dimensiones per a jugar a l'handbol en la modalitat de set jugadors. Per tal de poder-ne finançar la construcció, es va dividir en parcel·les, que van ser venudes als socis del club. Va ser remodelada l'any 1984. Ja al segle xxi, al terreny de la pista s'ha edificat un aparcament i el projecte de residència per a joves jugadors del club.
* 1960-91: Pavelló Municipal "El Parquet"
       Inauguració: 23 de maig de 1960
       Última remodelació: 2007
Tercera pista esportiva coberta construïda a Espanya, després de la de Madrid i Barcelona. La superfície és de parquet, cosa que proporciona unes condicions millors per al joc de l'handbol, tot i que originalment era de terratzo.
En aquest pavelló es va jugar la final de la Recopa d'Europa de 1976 contra el TSV Grün-Weiβ Dankersen alemany (actualment, Minden eV), cosa que va suposar el primer títol internacional per al BM Granollers i l'handbol català i espanyol. Fins al 1984 el BM Granollers va compartir la pista amb el Club Bàsquet Granollers, el qual aleshores es va traslladar a un pavelló nou.
* 1991-Actualitat: Palau d'Esports de Granollers
       Inauguració: 23 de juliol de 1991
Poliesportiu construït per als Jocs Olímpics de Barcelona'92. Amb una capacitat de 5.685 espectadors, és la seu actual del club. A més de la pista principal, compta amb una pista annexa. L'any 2013 va ser una de les cinc seus del Mundial d'handbol masculí de 2013.

## Dades del club
### Palmarès
#### Equip masculí

Resum:
* 1 Recopa d'Europa: 1975-76
* 2 Copes EHF: 1994-95, 1995-96
* 10 Lligues de Divisió d'Honor: 1958-59, 1959-60, 1960-61, 1965-66, 1966-67, 1967-68, 1969-70, 1970-71, 1971-72, 1973-74
* 3 Copes del Generalíssim: 1957-58, 1969-70, 1973-74
* 1 Copa ASOBAL: 1993-94
* 5 Lligues de Primera Divisió: 1955-56, 1956-57, 1957-58, 1958-59, 1964-65
* 2 Campionats d'Espanya d'handbol a onze: 1955-56, 1958-59
A més, cal destacar aquests resultats:
* Subcampió de la Supercopa d'Europa: 1996
* Finalista de la Recopa d'Europa: 2009-10
* Finalista de la Lliga Europea: 2022-23
* Bronze a la Final Four de la Copa EHF: 2015-16
* Semifinalista de la Copa EHF: 1996-97
* Semifinalista de la City Cup: 1993-94

#### Equip femení

Títols aconseguits:
* 10 Supercopes de Catalunya: 2014, 2015, 2016, 2017, 2018, 2019, 2020, 2021, 2022, 2023
* 1 Campionat d'Espanya (Divisió d'Honor Plata): 2013-14

#### Equips de la base

Les fites més rellevants de les categories inferiors del club són:
* 2 Campionats d'Espanya Júnior Masculí: 1993-94, 1994-95
* 13 Campionats d'Espanya Juvenil Masculí: 1959-60, 1963-64, 1977-78, 1980-81, 1984-85, 1990-91, 1991-92, 1993-94, 1996-97, 1998-99, 2012-13, 2015-16, 2016-17, 2021-2022
* 1 Campionat d'Espanya Juvenil Femení: 2012-13
* 11 Campionats d'Espanya Cadet Masculí: 1979-80, 1980-81, 1989-90, 1991-92, 1997-98, 2000-01, 2001-02, 2010-11, 2014-15, 2016-17, 2018-2019
* 4 Campionats d'Espanya Infantil Masculí: 2007-08, 2011-12, 2012-13, 2014-15
* 4 Mini Copa del Rei (Cadet Masculí): 2013-14, 2016-17, 2018-2019, 2019-2020
* 3 Mini Copa de la Reina (Cadet Femení): 2016-17, 2021-2022, 2022-23

### Trajectòria
#### Equip masculí

* Trajectòria històrica completa a totes les competicions (inclou pedrera i handbol a 11)
El BM Granollers ha jugat sempre a la màxima categoria de l'handbol espanyol, llevat de les temporades 1963-64 i 1964-65, en què es va veure obligat a renunciar a causa dels canvis en el model de competició i per motius econòmics.
Historial complet de la classificació final a la lliga i la competició europea cada temporada:
Temp.
Lliga
Competició Europea
Lliga
Pos.
Competició
Resultat
1955-56
1a Divisió 1
1956-57
1a Divisió 1
1957-58
1a Divisió 1
1958-59
Divisió d'Honor 1
1959-60
Divisió d'Honor 1 Copa d'Europa 1/4
1960-61
Divisió d'Honor 1
1961-62
1a Divisió 2 Copa d'Europa 1/8
1962-63
1a Divisió 2
1965-66
Divisió d'Honor 1
1966-67
Divisió d'Honor 1 Copa d'Europa 1/16
1967-68
Divisió d'Honor 1 Copa d'Europa 1/4
1968-69
Divisió d'Honor 3
1969-70
Divisió d'Honor 1
1970-71
Divisió d'Honor 1 Copa d'Europa 1/4
1971-72
Divisió d'Honor 1 Copa d'Europa 1/16
1972-73
Divisió d'Honor 4 Copa d'Europa 1/16
1973-74
Divisió d'Honor 1
1974-75
Divisió d'Honor 3 Copa d'Europa 1/8
1975-76
Divisió d'Honor 5 Recopa d'Europa Campió
1976-77
Divisió d'Honor 5 Recopa d'Europa 1/4
1977-78
Divisió d'Honor 5
1978-79
Divisió d'Honor 7
1979-80
Divisió d'Honor 4
1980-81
Divisió d'Honor 8
1981-82
Divisió d'Honor 3
1982-83
Divisió d'Honor 3 Copa IHF 1/8
1983-84
Divisió d'Honor 4 Copa IHF 1/4
1984-85
Divisió d'Honor 4
1985-86
Divisió d'Honor 3
1986-87
Divisió d'Honor 6
1987-88
Divisió d'Honor 3
1988-89
Divisió d'Honor 4
1989-90
Divisió d'Honor 4
Temp.
Lliga
Competició Europea
Lliga
Pos.
Competició
Resultat
1990-91
ASOBAL 7
1991-92
ASOBAL 2
1992-93
ASOBAL Final
1993-94
ASOBAL 1/4 City Cup 1/2
1994-95
ASOBAL 6 Copa EHF Campió
1995-96
ASOBAL 5 Copa EHF Campió
1996-97
ASOBAL 11 Copa EHF 1/2
1997-98
ASOBAL 10
1998-99
ASOBAL 9
1999-00
ASOBAL 11
2000-01
ASOBAL 7
2001-02
ASOBAL 10
2002-03
ASOBAL 9
2003-04
ASOBAL 7
2004-05
ASOBAL 6 Copa EHF 1/4
2005-06
ASOBAL 10 Recopa d'Europa 1/4
2006-07
ASOBAL 9
2007-08
ASOBAL 12 Copa EHF 1/8
2008-09
ASOBAL 6
2009-10
ASOBAL 8 Recopa d'Europa Final
2010-11
ASOBAL 4
2011-12
ASOBAL 8 Copa EHF 1/8
2012-13
ASOBAL 6
2013-14
ASOBAL 3
2014-15
ASOBAL 3 Copa EHF 1/8 (Grup)
2015-16
ASOBAL 4 Copa EHF 3r. (Final4)
2016-17
ASOBAL 4 Copa EHF 1/8 (Grup)
2017-18
ASOBAL 3 Copa EHF 1/4
2018-19
ASOBAL 5 Copa EHF 1/8 (Grup)
2019-20
ASOBAL 6
2020-21
ASOBAL 4
2021-22
ASOBAL 2 Copa EHF R2
2022-23
ASOBAL 3 Lliga europea 2
2023-24
ASOBAL 3 Lliga europea Prèvia :

#### Equip femení

* Trajectòria històrica completa a totes les competicions (inclou pedrera i handbol a 11)
Historial complet de la classificació final a la lliga i la competició europea:
Temp.
Lliga
Competició Europea
Lliga
Pos.
Competició
Resultat
2007-08
1a catalana 2
2008-09
1a catalana 1
2009-10
Lliga catalana 12
2010-11
Lliga catalana F.Final
2011-12
Lliga catalana F.Final
2012-13
Lliga catalana 1
2013-14
Divisió d'Honor Plata 1
2014-15
Divisió d'Honor 12
2015-16
Divisió d'Honor 12
2016-17
Divisió d'Honor 10
2017-18
Divisió d'Honor 8
2018-19
Divisió d'Honor 4
2019-20
Divisió d'Honor 6 Challenge Cup 1/2 (suspesa)
2020-21
Divisió d'Honor 6 Challenge Cup R3
2021-22
Divisió d'Honor 7
2022-23
Divisió d'Honor 10
2023-24
Divisió d'Honor 8 Challenge Cup 1/4 :

## Organigrama esportiu
### Equip ASOBAL 2024-2025

Jugadors:
| Nº | Nom | Edat | Alçada | Posició | Procedència |
| 51 | Pau Panitti | 20 | 1,94 | Porter | Pedrera |
| 1 | Roberto Rodríguez | 24 | 1,86 | Porter | BM Benidorm |
| 33 | Ferran Castillo | 20 | 1,90 | Central | Pedrera |
| 6 | Biel Valera | 21 | 1,73 | Central | Pedrera |
| 21 | Gerard Domingo | 21 | 1,88 | Central | Pedrera |
| 8 | Tarcisio Freitas | 24 | 1,80 | Central | Atlético Valladolid |
| 10 | Leonardo Abrahao | 27 | 1,72 | Central | |
| 99 | Antonio Garcia Robledo | 40 | 1,91 | Lateral esquerre | Pedrera/HBC Nantes |
| 3 | Andrés Moyano | 27 | 1,85 | Lateral dret | BM Nava |
| 9 | Jordi Deumal | 30 | 1,90 | Extrem esquerre | USM Saran |
| 32 | Pablo Guijarro | 19 | 1,98 | Extrem esquerre | Pedrera |
| 77 | Pablo Urdangarín | 24 | 1,86 | Extrem dret | FC Barcelona B |
| 34 | Sergi Franco Miró | 26 | 1,89 | Extrem dret | Pedrera |
| 11 | Iván Montoya | 26 | 1,84 | Pivot | BM Huesca |
| 23 | Oriol Rey | 30 | 1,90 | Pivot | PAUC Handball |
| 7 | Víctor Romero | 20 | 1,93 | Pivot | Pedrera |
| Incorporacions: Andrés Moyano des del BM Nava Tarcisio Freitas des de l'Atlético Valladolid Jordi Deumal des de l'USM Saran Leonardo Abrahao | Baixes: Bruno Reguart al Vfb Stuttgart Marc Cañellas Adrià Martínez Bages Joan Amigó al Beşiktaş Yusuf Faruk al Handball Limoges Andrei Buzle |
Cos Tècnic:
* Antonio Rama | Entrenador
* Nacho Parera | Ajudant de l'entrenador
* Jordi Boixaderas | Delegat
* Perico García | Entrenador de porters
* Joan Vives | Metge

### Equip Divisió d'Honor Femenina 2020-2021

Jugadores:
| Nº | Nom | Edat | Alçada | Posició |
| 16 | Marta Mera | 20 | 1,71 | Portera |
| 13 | Giulia Guarieiro | 24 | 1,78 | Lateral esquerre |
| 8 | Mireia Torras | 24 | 1,65 | Central |
| 98 | Martina Capdevila | 21 | 1,75 | Central |
| 99 | Carmen Prelchi | 21 | 1,71 | Pivot |
| 10 | Lora Sarandeva | 22 | 1,76 | Lateral esquerre |
| 7 | Elene Vázquez | 20 | 1,77 | Lateral esquerre |
| 1 | Nicole Wiggins | 20 | 1,72 | Portera |
| 28 | Jana Castañera | 19 | 1,68 | Extrem esquerre |
| 14 | Ona Vegué | 23 | 1,67 | Extrem esquerre |
| 23 | Ana González | 22 | 1,67 | Extrem dret |
| 51 | Janna Sobrepera | 20 | 1,72 | Central |
| 9 | Lea Kofler | 19 | 1,71 | Lateral esquerre |
Equip Tècnic:
* Robert Cuesta | Entrenador
* Jessica Bonilla | Ajudant de l'entrenador
* Ariadna Miró | Fisioterapeuta
* Josep Blanchart Fernández | Delegat
* Joan Vives | Metge

### Pedrera

L'aposta per la pedrera és un dels trets distintius del BM Granollers. El palmarès de les categories inferiors del club és un dels més destacats de l'handbol català i espanyol. Igualment, una gran quantitat de jugadors de primer nivell internacional han sorgit del planter i han format part de l'equip sènior del club o d'altres equips europeus.
La pedrera del BM Granollers està formada por aproximadament 30 equips de totes les categories, des de prebenjamí a veterans, tant masculins com femenins. A més, el BM Granollers organitza diversos tornejos d'handbol base a nivell local, regional i internacional.

## Figures destacades
### Jugadors nacionals destacats

Selecció de jugadors catalans i espanyols de la història primer equip masculí:
| Jugador | Posició |
| Joan Barbany | DAV |
| Eduard Barbany | MIG |
| Vicenç Vacca | |
| Andreu Tura | |
| Francesc Canal | |
| Gasset | PO |
| Planxart | PO |
| Jugador | Posició |
| Francesc Pregona | ORG |
| José Antonio Cabrera | DEF |
| Joan Barbany | DAV |
| Eduard Barbany | MIG |
| Josep Fontdevila | DAV |
| Antonio Casajuana | MIG |
| Vicenç Vacca | |
| Eduardo de Riquer | |
| Josep Estapé | |
| Pere Illa | |
| Manuel Oliva | |
| José Luis García Mir | |
| Jugador | Posició |
| Alejandro Viaña | PI |
| Juan Morena | LD |
| Antoni García | |
| Martí Montaner | |
| Martí Font | PO |
| Jugador | Posició |
| Vicente Calabuig | EE |
| Gregorio López "Goyo" | CE |
| Eugeni "Gin" Castellví | CE |
| Miguel A. Aperador | CE |
| José Luis Sagarribay | LE |
| Eugeni Serrano | ED |
| Santos Labaca | PI |
| José María Gómez | PI |
| Joaquim Borrego | EE |
| Miquel Prat | LD |
| Josep Perramon | PO |
| Patxi Pagoaga | PO |
| Jugador | Posició |
| Jaume Puig | PI |
| Óscar Mainer | EE |
| Ricardo Marín | LE |
| Enric Masip | CE |
| Mateo Garralda | LD |
| Josep Maria Junqueras | ED |
| Alex Franch | EE |
| Perico García | PO |
| Jaume Fort | PO |
| Jugador | Posició |
| Jordi Fernández | ED |
| Àlex Viaña | CE |
| Carlos Viver | EE |
| Antonio Ugalde | EE |
| "Quino" Soler | LE |
| Jaime García | PI |
| Aitor Etxaburu | PI |
| Jordi Núñez | PO |
| Xavi Pérez | PO |
| Jugador | Posició |
| Cristian Malmagro | LD |
| Salva Puig | LD |
| Raúl Campos | LD |
| Carlos Viver | EE |
| Albert Rocas | EE |
| Álvaro Ferrer | CE |
| Joan Cañellas | CE |
| José Luis Pérez Canca | CE |
| Ivan Raigal | PI |
| Juan Andreu | PI |
| Vicente Álamo | PO |
| Manel Pérez | PO |
| Jugador | Posició |
| Raúl Campos | LD |
| Antonio García | LE |
| Álvaro Ruiz | CE |
| Gonzalo Pérez de Vargas | PO |
| Ferran Solé Sala | ED |
| Arnau Garcia Barceló | LE |
| Marc Cañellas Reixach | CE |
| David Resina | EE |
| Ian Tarrafeta | CE |
| Marc Garcia Diéguez | DEF |
| Jugador | Posició |
| Chema Márquez | LI |
| Pol Valera | CE |
| Jan Gurri | CE |

### Jugadors estrangers

Llista completa dels jugadors estrangers que han jugat al primer equip masculí:
| Jugador | Pos. | Nacion. |
| Hugo Günther | UNI | |
| Jugador | Pos. | Nacion. |
| Roland Arne Jevrud | LE | |
| Jugador | Pos. |
| Eric Cailleaux | CE |
| Aleksandar Gacic | |
| Peder Järphag | |
| Per Carlén | LD |
| Jugador | Pos. |
| Atil Hilmarsson | |
| Svein Seveinsson | |
| Vjatcheslav Atavin | LE |
| Andrej Tioumentsev | CE |
| Oleg Kisselev | LD |
| Veselin Vujovic | CE |
| Igor Butulija | LD |
| Dimitri Kachkan | CE |
| Zoran Mikulic | LD |
| Vladislav Kalarash | CE |
| Slobodan Veselinovic | LE |
| Darko Galic | |
| Ivan Sunda | |
| Jugador | Posició |
| Kim Sung Heon | LD |
| Thomas Siversson | PI |
| Ljubomir Vranjes | CE |
| Takeshi Uchida | EE |
| Goran Kozomara | PI |
| Denis Bahtijarevic | ED |
| Patrick Cavar | CE |
| Uffe Freesgard | PI |
| Marko Krivocapic | LE |
| Goran Cmiljanic | DEF |
| Michal Nowak | LE |
| Árni Þór Sigtrygsson | LD |
| Davor Cutura | LE |
| Aleksander Svitlica | ED |
| Michael Apelgren | CE |
| Aidenas Malasinskas | CE |
| Ivan Nikcevik | ED |
| Drasko Nenadic | LE |
| Peter Gentzel | PO |
| Venio Losert | PO |
| Peter Carlsson | PO |
| Fredrik Ohlander | PO |
| Jugador | Posició |
| Niklas Grundsten | PI |
| Thomas Reznicek | LE |
| Nicola Lazic | LD |
| Guilherme Gama Valadao | LE |
| Rodrigo Salinas | LD |
| José Guilherme de Toledo | LD |
| Matías Schulz | PO |
| Dimitrije Pejanovic | PO |
| Cesar Almeida | PO |
| Henrique Teixeira | LI |
| Fernando Pacheco | LD |
| Michal Kasal | LE |
| Jorge Silva | LD |
| Vladan Loncar | LE |
| Rolandas Bernatonis | LE |
| Vukasin Rakocija | LE |
| Nicolás Bonano | LE |
| Oswaldo Maestro | LD |
| Ivan Popovic | PI |
| Esteban Salinas | PI |
| Rangel Luan | PO |
| Guilherme Torriani | EE |
| Yusuf Faruk | LD |
| Andrei Buzle | LI |

### Llegenda de les taules

| CE: Central LE: Lateral esquerre LD: Lateral dret EE: Extrem esquerre ED: Extrem dret PI: Pivot PO: Porter | DAV: Davanter DEF: Defensa MIG: Migcampista ORG: Organitzador UNI: Universal |

### Entrenadors

El primer equip masculí del BM Granollers ha tingut un total de disset entrenadors:
| Anys | Entrenador |
| 1952-1970 | Pep Vilà |
| 1970-1974 | Miquel Roca Mas |
| 1974-1980 | Joaquín Crespo "Quini" |
| 1980-1984 | Ferran Raga |
| 1984-1989 | Emilio Alonso |
| 1989-1992 | Josep Maria Guiteras |
| 1992-1997 | Manuel Montoya |
| 1997-1998 | José Luis Villanueva |
| 1998-1999 | Josep Maria Guiteras |
| 1999-2000 | Jaume Puig |
| 2000-2002 | Sead Hasanefendic |
| 2002-2008 | Manuel Montoya |
| 2008-2010 | Lorenzo Rueda |
| 2010-2012 | Manolo Cadenas Montañés |
| 2012-2014 | Toni Garcia Guerrero |
| 2014-2016 | Carlos Viver |
| 2016- | Antonio Rama |

### Presidents

El BM Granollers ha tingut els tretze presidents següents:
| Anys | President |
| 1944-1948 | Ramon Sobrevia i Coll |
| 1948-1955 | Lluís Sitjes i Ballescà |
| 1955-1969 | Emili Botey i Alsina |
| 1969-1972 | Joan Antoni Piferrer |
| 1972-1974 | Joan Antoni Cabrera |
| 1974-1980 | Francesc Ventura |
| 1980-1982 | Joaquim Raga |
| 1982-1992 | Jaume Rodríguez |
| 1992-1996 | Joan Mundet |
| 1996-2000 | Ramon Font i Terrades |
| 2000-2009 | Juan María Pérez-Ortiz |
| 2009-2011 | José Luis Caña |
| 2011-2021 | Josep Pujadas i Maspons |
| 2022- | Alfred Serra i Parera |

## Tornejos organitzats pel BM Granollers
### Granollers Cup

La Granollers Cup és un torneig internacional d'handbol base que el BM Granollers organitza anualment des de 1999, tot i que les edicions de 2020 i 2021 es van haver de cancel·lar a causa de la pandèmia de COVID-19. El torneig se celebra habitualment durant cinc dies, l'última setmana de juny, i inclou totes les categories, des d'aleví fins a júnior, tant masculines com femenines. Les pistes de joc es reparteixen per tota la ciutat de Granollers però, a les últimes edicions, a causa de l'increment de participants, fins a set mil esportistes, el torneig s'ha extés a altres municipis, com Les Franqueses del Vallès, Montornès del Vallès, Canovelles, Cardedeu o Vilanova del Vallès.

### Jornades Escolars (Torneig Coaliment)

Les Jornades Escolars són un torneig d'handbol formatiu organitzat anualment des de 1995, gràcies a l'impuls inicial de Josep Saperas, propietari de l'empresa de distribució i alimentació Coaliment. El torneig està adreçat a totes les escoles de Granollers i rodalia, amb l'objectiu que els nens i nenes del Vallès Oriental coneguin la pràctica de l'handbol, i les famílies s'acostin a les instal·lacions del Palau d'Esports de Granollers. Un altre dels objectius del torneig és aconseguir que jugadors del planter del club que juguen a categories superiors (infantil, cadet o juvenil), com a part de la seva formació com esportistes, entrenin i dirigeixin els equips participants i exerceixin d'àrbitres d'alguns partits del torneig.
El torneig se celebra durant 4 o 5 diumenges de primavera, normalment durant el mes de maig, i inclou les categories prebenjamí, benjamí i aleví (tots els equips són mixtes). El nombre de participants al torneig ha anat incrementant-se a les últimes edicions, fins a assolir les 20 escoles i més de 1000 jugadors i jugadores.

### MiniHandbol

El MiniHandbol és un torneig d'handbol formatiu organitzat anualment des de 2003 i s'adreça als clubs d'handbol que desitgin participar. El torneig té l'objectiu de fomentar l'handbol a les categories formatives (prebenjamí, benjamí i aleví) i se celebra durant un diumenge de primavera, normalment en el mes de març. En les últimes edicions, el torneig ha superat el 50 equips i els 800 jugadors inscrits.

### Torneig Internacional Ciutat de Granollers

El Torneig Internacional Ciutat de Granollers és un torneig d'handbol sènior, de caràcter amistós, que organitza el BM Granollers anualment des de 1990. El torneig se celebra habitualment durant la pretemporada del primer equipo masculí. Al llarg de la seva història, el torneig ha alternat dos formats: partit únic o eliminatòries directes entre 4 equips.
Entre altres, han jugat aquest torneig equips com Füchse Berlín (Alemanya), Honda Suzuka (Japó), IK Sävehof (Suècia), SC Merano i Italgest Casarano (Itàlia), Toulouse Handball, Paris Saint-Germain Handball, Montpellier HB i Dunkerque HB Grand Littoral (França), Fram Reykjavik (Islàndia), Dinamo d'Astrakhan (Rússia), Electromos Budapest (Hongria) o Pfadi Winterthur (Suïssa).

## Patrocinadors

Un dels principals factors que han sostingut el BM Granollers al llarg de la seva història és el patrocini i mecenatge d'empreses nascudes o implantades a Granollers i rodalia. Els patrocinadors més significatius i els que han acompanyat el nom del primer equip han estat:
* 1967-1979: Sabons Camp: Elena
Empresa química nascuda a Granollers, d'àmbit internacional, fabricant de detergents. A diferents èpoques el primer equip es va anomenar BM Granollers-Camp i BM Granollers-Elena, nom d'un dels seus productes més venuts al mercat espanyol. L'arribada d'aquest patrocinador es va produir després de la crisi de l'any 1964, en la qual el club va haver de renunciar a jugar a la Divisió d'Honor per motius econòmics. L'arribada del patrocinador va permetre al club tornar a la màxima categoria.
* 1981-1984: Sant Dalmai
Empresa del sector de l'alimentació, que va arribar al club de la mà del president Jaume Rodríguez, va suposar l'entrada de nous ingressos en un dels moments més delicats de la seva història.
* 1985-1991: Cacaolat
Cacaolat és una marca de batuts de llet i cacau. Va ser creada l'any 1925 a la granja Viader de Cardedeu i va fabricar el primer batut industrial del mon. L'entrada de Cacaolat com a patrocinador va supusar el canvi dels colors blans i blau pel groc i marró en l'equipació tradicional del club, que va passar a anomenar-se Cacaolat Granollers.
* 1999-2002: KH Lloreda: KH-7
Empresa ubicada a Canovelles i dedicada a la fabricació i comercialització de productes de neteja industrial ide la llar.
* 2005- : Fraikin
El grup Fraikin és una multinacional francesa del mercat de lloguer de vehicles industrials, utilitaris i comercials.

## Notes

* ↑ Dades corresponents a l'època més recent del primer equip femení del BM Granollers (també va haver-hi presència d'equips femenins al club durant la dècada de 1960, 1970 i 1980).

## Referències

* 1 2 3 4 «Club Balonmano Granollers». Gran Enciclopèdia Catalana. Barcelona: Grup Enciclopèdia Catalana.
* ↑ «Les subseus olímpiques». Arxivat de l'original el 2020-02-09. [Consulta: 24 setembre 2020].
* ↑ d'Handbol, Federació Catalana. «Granollers serà la seu principal del Mundial d'Handbol Femení 2021», 16-08-2021. Arxivat de l'original el 2022-01-08. [Consulta: 8 gener 2022].
* ↑ «Foto del primer equip femení d'handbol del BM Granollers». arxiufotografic.granollers.cat. Arxivat de l'original el 2020-07-16. [Consulta: 24 setembre 2020].
* 1 2 3 4 5 6 Sala, Joan; Vila. BM. Granollers: camí d'una filosofia. Argentona: Voliana, 2014.
* 1 2 «RFEBM - Real Federación Española de Balonmano». Arxivat de l'original el 2020-07-16. [Consulta: 24 setembre 2020].
* ↑ «El Govern distingeix amb la Creu de Sant Jordi 29 personalitats i 24 entitats». Generalitat de Catalunya. Arxivat de l'original el 2017-05-16. [Consulta: 11 abril 2017].
* ↑ «Fotografia de Vicenç Vacca en què es basa l'escut del BM Granollers». arxiufotografic.granollers.cat. Arxivat de l'original el 2020-07-16. [Consulta: 24 setembre 2020].
* 1 2 3 4 «BM Granollers: un esport per a una ciutat». Arxiu Municipal de Granollers, 2019. Arxivat de l'original el 2024-06-12 [Consulta: 24 setembre 2020].
* ↑ «Himne del C.B. Granollers». Arxivat de l'original el 2024-06-12. [Consulta: 24 setembre 2020].
* 1 2 3 4 Vivé, Jaume «Del cor ciutadà a l'Asobal». Revista Vallesos, 2011, pàg. 82-91.
* ↑ «Fraikin BM. Granollers - Players, Team & Season Info | EHF» (en anglès). www.eurohandball.com. Arxivat de l'original el 2020-10-21. [Consulta: 24 setembre 2020].
* 1 2 «Palmarès del primer equip masculí i femení». www.bmgranollers.cat. Arxivat de l'original el 2020-11-01. [Consulta: 24 setembre 2020].
* ↑ Diversos autors. Sala de trofeus del BM. Granollers 1944-2014 (Catàleg). Granollers: Ajuntament de Granollers, 2014.
* ↑ «KH-7 BM GRANOLLERS I FC BARCELONA, EQUIPS CAMPIONS DE LES SUPERCOPES DE CATALUNYA 2020». Federació Catalana d'Handbol, 21-08-2020. Arxivat de l'original el 2024-06-12. [Consulta: 24 setembre 2020].
* 1 2 «KH-7 BM. Granollers - Players, Team & Season Info | EHF» (en anglès). [Consulta: 24 setembre 2020].
* ↑ «Competicions Pista». Federació Catalana d'Handbol. Arxivat de l'original el 2020-09-30. [Consulta: 24 setembre 2020].
* ↑ «Lluitadores amb fam de victòria». Sala de trofeus del BM. Granollers 1944-1994 (Catàleg). Ajuntament de Granollers [Granollers], 2014, pàg. 85-88.
* 1 2 3 4 5 Ferrer, Esteve «Club Balonmano Granollers, 1944-1994 (Fotografies, fitxes i equips)». Arxiu Particular [Granollers], 1994.
* ↑ «RFEBM - Real Federación Española de Balonmano». www.rfebm.com. Arxivat de l'original el 2020-07-16. [Consulta: 24 setembre 2020].
* ↑ itres. «Palmarès del planter del BM GRANOLLERS». www.bmgranollers.cat. Arxivat de l'original el 2020-11-01. [Consulta: 24 setembre 2020].
* ↑ «R.F.E.BM. Histórico 1a División Masculina» (en castellà). web.archive.org, 01-10-2013. Arxivat de l'original el 2013-10-01. [Consulta: 25 setembre 2020].
* ↑ «Histórico BM Granollers Liga ASOBAL» (en castellà). ASOBAL. Arxivat de l'original el 2020-10-22. [Consulta: 25 setembre 2020].
* 1 2 3 «Plantilla del BM Granollers Liga ASOBAL» (en castellà). asobal.es. [Consulta: 24 setembre 2020].
* ↑ «Plantilla KH-7 BM Granollers» (en castellà). rfebm.com. Arxivat de l'original el 2021-06-07. [Consulta: 24 setembre 2020].
* ↑ Romero, Gonzalo. «La cantera, esencia del triunfo del BM Granollers» (en castellà). Valonmano con V, 25-11-2015. Arxivat de l'original el 2020-09-28. [Consulta: 24 setembre 2020].
* ↑ Pérez, Lluís Carles. «Balonmano. BM Granollers: orgullo de cantera más allá de la derrota» (en castellà). Mundo Deportivo, 07-04-2019. Arxivat de l'original el 2020-07-16. [Consulta: 24 setembre 2020].
* ↑ «Fotografies de la 2a edició de la Granollers Cup». Arxiu Municipal de Granollers, 2000. Arxivat de l'original el 2020-07-16. [Consulta: 25 setembre 2020].
* ↑ «Suspendida la 22ª edición de la Granollers Cup, torneo de base de balonmano» (en castellà), 21-04-2020. Arxivat de l'original el 2021-07-20. [Consulta: 20 juliol 2021].
* ↑ Sport. «El Balonmano de base impregna el Vallès con la Cup» (en castellà), 25-06-2019. Arxivat de l'original el 2020-07-16. [Consulta: 25 setembre 2020].
* ↑ «Granollers - Es presenta la 21a edició de la Granollers Cup 2019». Vallès Oriental Televisió. Arxivat de l'original el 2022-04-07. [Consulta: 25 setembre 2020].
* ↑ «Granollers - Més de 1000 nens es donen cita al torneig d'handbol Coaliment». Vallès Oriental Televisió. Arxivat de l'original el 2024-06-12. [Consulta: 25 setembre 2020].
* ↑ «Granollers - Més de 700 nens juguen el torneig de Minihandbol de Granollers». Vallès Oriental Televisió. Arxivat de l'original el 2022-04-07. [Consulta: 25 setembre 2020].
* ↑ «Primer equip del BM Granollers 1967-1968». Arxiu Municipal de Granollers. Arxivat de l'original el 2020-07-16. [Consulta: 25 setembre 2020].
* ↑ «Fotografia del primer equip del BM Granollers 1989-1990». Arxiu Municipal de Granollers. Arxivat de l'original el 2020-07-16. [Consulta: 25 setembre 2020].
* ↑ «BM Granollers i Fraikin renoven l'acord de patrocini». Vallès Oriental Televisió, 04-09-2012. Arxivat de l'original el 2024-06-12. [Consulta: 25 setembre 2020].

## Bibliografia

* Sobrevia, Ramon (1949): "Cinco años de balonmano en Granollers". En: La importancia del deporte en Granollers y su comarca, Granollers, p. 88. Volum editat pel Club Deportivo Granollers.
* Canal, Francesc (1953): "Balonmano. Diez años de Balonmano Granollers". Vallés, agosto de 1953, p. 51-53.
* Coll i Calderon, Joan (1963): "El pulgar del balonmanista". Vallés, núm. 1126, p. 8. Ponència al IV Congreso Internacional de Medicina Física y Deportiva de Barcelona.
* - (1964), Atlético Balonmano Granollers 1957-1963. Granollers, Imprenta Roca, 106 p.
* Girós, Enric (1966), "El Balonmano en nuestra ciudad". Vallés, núm. 1317, p. 29-32.
* Rodríguez (1971): "Un estudio sobre el balonmano Granollers. El B.M.G. ante un dilema: amateurismo o profesionalidad". El Correo Catalán, edición Vallès Especial, Barcelona, 28 desembre 1971, p. 4.
* - (1974): "El balonmano en nuestra Ciudad". Vallés, núm. 2016, p. 70-73.
* Roca, Ramon (1977): "El Balonmano Granollers. Glosa als Clubs i Entitats locals VII". Revista del Vallès, núm. 16, p. 19.
* - (1980): "Apunts històrics de l'Handbol". A.E.B. Plaça Gran, núm. 70, p. 13-14.
* - (1984): "Balonmano Granollers 1944-1984. 40 años de historia y de prestigio". Revista del Vallès, núm. 445, p. 7, 11-69.
* Homs, Josep i Albert Camps (1991), Granollers i l'handbol. Granollers, Instant Copy-Ajuntament de Granollers, 24 p.
* Botey, Antoni (1991): "Un equip de Futbol?...molt més!". Acció Catòlica 1940 - 1950. Trobada de germanor, p. 1 - 25.
* Garrel, Esteve (1993): "B. M. Granollers, dels orígens a avui". El 9 Nou, núm. 325, p. I - IV (suplement).
* Arimany, Josep Lluís (1994): Pregó de la Fira i Festes de l'Ascensió 1994. (50 anys d'Handbol a Granollers). Granollers, Ajuntament de Granollers, 24 p.
* - (1994): "Balonmano: especial Bodas de Oro". Revista del Vallès, núm. 939, p. 37-40.
* Ferrer i Casañas, Esteve (1994): "Club Balonmano Granollers, 1944 - 1994 (Fotografies, fitxes, i equips)". Granollers (arxiu particular), 132 p.
* Daví, Ramon i Lluís Tintó (1995), Medalla d'or de la Ciutat al Club Balonmano Granollers. Granollers, Ajuntament de Granollers, 32 p. També a Revista del Vallès, núm. 959, 24 d'abril de 1995, p. 11-13.
* - (1995): "Campeones". Revista del Vallès, núm. 959, 16 p.
* Sala i Vila, Joan (1996): "B.M. Granollers, patrimoni de la Ciutat". El 9 Nou, núm. 619, p. 13.
* Sala i Vila, Joan (1997), B.M. Granollers, esport i civisme. Granollers, Editorial Granollers, 106 p.
* Montagud, Santi (2002): "El BM Granollers". El 9 Nou, núm. 1303, p. 14.
* Sánchez i Mata, Francesc (2003): Granollers, recull fotogràfic 1882-1965. El Papiol, Editorial Efadós.
* Vivé, Jaume (2011): "Del cor ciutadà a l'Asobal". Vallesos, núm. 2, p. 82-91.
* Montagud, Santi (2014): "GCUP 2014". NacióGranollers.com, 4 de juliol de 2014
* Sala i Vila, Joan (2014), BM Granollers: camí d'una filosofia. Argentona, Voliana Edicions, 142p.
* VVAA (2014), Sala de trofeus del BM. Granollers (1944-2014). Granollers, Ajuntament de Granollers, 88p.
* VVAA (2019), BM Granollers: un esport per a una ciutat. Granollers, Archivo Municipal,15 p.

## Vegeu també

* Ramon Font i Terrades

## Enllaços externs

* Club Balonmano Granollers - Lloc web oficial
* Web oficial de la Granollers Cup Arxivat 2008-06-18 a Wayback Machine.
* Resultats del BM Granollers (des de la temporada 1990-1991)